Ljubljana, 21. 9. 2017

**EKSKURZIJA V LJUBLJANI (1. A in 1. B)**

**V sredo, 27. septembra 2017,** bo potekala obvezna strokovna ekskurzija v Ljubljani, v okviru katere boste spoznale znamenitosti in delček muzejske kulturno-umetniške ponudbe našega glavnega mesta.

Ekskurzija vključuje dve dejavnosti. Najprej si bomo pod vodstvom strokovnih delavcev in delavk Mestnega muzeja Ljubljana **ogledali stalno muzejsko zbirko**, nato pa nam bodo **predstavili še pedagoški program**, ki ga v muzeju ponujajo predšolskim otrokom. Pedagoški program, ki nam ga bodo predstavili, je opisan v publikaciji *Za uka željne* ([klik](http://www.mgml.si/media/za.uka.zeljne_vrtec_splet_27.6.2017_final.pdf)). Dejavnostim v muzeju bo sledil še **voden (peš) ogled Ljubljane** pod strokovnim vodstvom vodičev Turistično informacijskega centra Ljubljana. Razpored dejavnosti je razviden v spodnji tabeli.

|  |  |
| --- | --- |
| **Kdaj?** | **Kaj?** |
| 8.50 | Zbor pred Mestnim muzejem Ljubljana. |
| 9.00–10.30 | Ogled stalne zbirke muzeja v dveh skupinah in skupna predstavitev pedagoškega programa za predšolske otroke |
| 10.30–10.55 | Malica in odmor |
| 10.55 | Zbor na Prešernovem trgu (pri spomeniku) |
| 11.00–12.30 | Voden (peš) ogled Ljubljane v dveh skupinah |
| 12.30–13.00 | Samostojni sprehod Ljubljani in fotografiranje pri znamenitostih, odhod domov |

**Ob 8.50 se torej zberemo pred vhodom v Mestni muzej Ljubljana** (Gosposka 15; najbližji postajališči Ljubljanskega potniškega prometa sta Križanke in Aškerčeva). Lokacija muzeja in bližnjih LPP postajališč je razvidna na spodnjem zemljevidu. Dijakinje, ki ne prihajate iz Ljubljane oziroma se v mestu še ne znajdete najbolje, se povežite s tistimi, ki mesto bolje poznajo. Vljudno prosimo, da ste pred Mestnim muzejem Ljubljana točne!



Cena strokovne ekskurzije za posamezno dijakinjo je **približno 5,5 €**, in sicer **3,5** € za ogled stalne zbirke in predstavitev pedagoškega programa v Mestnem muzeju Ljubljana ter **približno 2 €** za voden ogled mesta (cena ogleda cele skupine, ki je 55 €, se enakomerno razdeli med število dijakinj). Ceno ekskurzije boste poravnale z naslednjo položnico. Če se ekskurzije iz upravičenih razlogov (o katerih odločava razredničarka in razrednik) ne morete udeležiti, morate svojo odsotnost sporočiti **najkasneje 24 ur pred začetkom ekskurzije**, saj se tako izognete stroškom ekskurzije. Svojo odsotnost in razloge za odsotnost sporočite profesorici Aniti Kolpakov (1. A) ali profesorju Alešu Zobcu (1. B) po elektronski pošti **najkasneje v torek, 26. septembra 2017 do 9.00**.

**Ekskurzija bo izvedena tudi v primeru slabega vremena**, zato se vremenu primerno tudi oblecite (dovolj topla oblačila in dežnik v primeru dežja). S sabo imejte tudi kakšno pisalo in zvezek.

Ker se ekskurzija začne z zborom dijakinj v središču mesta in ne pred šolo, bomo **malico v Restavraciji 123 za ta dan v celoti odpovedali** (to bomo uredili vodje ekskurzije za oba oddelka in ne vsaka dijakinja posebej). **Malico si morate dijakinje za ta dan priskrbeti same.**

Lepo vas pozdravljava.

Anita Kolpakov in Aleš Zobec, vodji strokovne ekskurzije